CELEX: 32008R0523
Language: lt
Date: 2008-06-11 00:00:00
Title: 2008 m. birželio 11 d. Komisijos reglamentas (EB) Nr. 523/2008, iš dalies keičiantis Europos Parlamento ir Tarybos reglamento (EB) Nr. 1774/2002 VIII, X ir XI priedus dėl kraujo produktų importo techninių produktų gamybai (Tekstas svarbus EEE)

12.6.2008   
            
            
               LT
            
            
               Europos Sąjungos oficialusis leidinys
            
            
               L 153/23
            
         
      KOMISIJOS REGLAMENTAS (EB) Nr. 523/2008
   2008 m. birželio 11 d.
   iš dalies keičiantis Europos Parlamento ir Tarybos reglamento (EB) Nr. 1774/2002 VIII, X ir XI priedus dėl kraujo produktų importo techninių produktų gamybai
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. spalio 3 d. Europos Parlamento ir Tarybos reglamentą (EB) Nr. 1774/2002, nustatantį sveikatos taisykles gyvūninės kilmės šalutiniams produktams, neskirtiems vartoti žmonėms (1), ypač į jo 4 straipsnio 4 dalį, 28 straipsnio antrąją pastraipą, 29 straipsnio 3 dalies pirmąją pastraipą ir 32 straipsnio 1 dalį,
   kadangi:
   
               (1)
            
            
               Reglamente (EB) Nr. 1774/2002 nustatyti techniniams tikslams skirtų kraujo produktų importo į Bendriją ir vežimo tranzitu gyvūnų ir visuomenės sveikatos reikalavimai, įskaitant nustatyto pavyzdžio importo sveikatos sertifikatus ir valstybių, kurioms leidžiama importuoti, sąrašą.
            
         
               (2)
            
            
               Reglamente (EB) Nr. 1774/2002 nustatyta, kad gyvūninės kilmės šalutinius produktus, pagamintus iš gyvūnų juos apdorojus tam tikromis medžiagomis, uždraustas 1996 m. balandžio 29 d. Tarybos direktyva 96/22/EB dėl draudimo vartoti gyvulininkystėje tam tikras medžiagas, turinčias hormoninį ar tirostatinį poveikį, bei beta antagonistus ir dėl direktyvų 81/602/EEB, 88/146/EEB ir 88/299/EEB panaikinimo (2), į Bendriją galima importuoti tik vadovaujantis Reglamentu (EB) Nr. 1774/2002 arba specialiomis taisyklėmis, kurios bus nustatytos.
            
         
               (3)
            
            
               Galimybė importuoti tokius kraujo produktus yra gyvybiškai svarbi biotechnologijų pramonei gaminant įvairius techninius produktus, kuriuos dažniausiai naudoja farmacijos ir mokslinių tyrimų bendruomenė. Kadangi tie produktai nėra skirti nei žmonėms, nei gyvūnams vartoti, o juos perdirbant ir techniškai naudojant jie nekelia grėsmės gyvūnų ir žmonių sveikatai dėl to, kad jie pagaminti iš gyvūnų, kuriuos apdorojant naudojamos tam tikros Direktyva 96/22/EB uždraustos medžiagos, derėtų leisti tokius kraujo produktus importuoti į Bendriją.
            
         
               (4)
            
            
               Reglamente (EB) Nr. 1774/2002 nustatyta, kad techniniams produktams gaminti naudojami kraujo produktai turi būti specialiai apdorojami arba produktų kilmės šalyje ar regione, kur neatlikta vakcinacija, neturi būti paplitusios tam tikros ligos. Tačiau kai kurios šalys ar regionai gali tiekti šviežią atrajotojų mėsą į Bendriją, kadangi juose po vakcinacijos snukio ir nagų ligos atvejų nėra užregistruota, jei sumažinamas galimo viruso plitimo pavojus. Analogiškai derėtų leisti importuoti neapdorotus atrajotojų kraujo produktus iš tokių šalių ar regionų, jei šie produktai vežami į jų paskirties vietą, kur toliau juos apdirbant taikomos saugios sąlygos.
            
         
               (5)
            
            
               Be to, Reglamente (EB) Nr. 1774/2002 nustatyta, kad atrajotojų kraujo produktų atveju kilmės regionas turi atitikti reikalavimus dėl tų pačių rūšių gyvų gyvūnų importo į Bendriją. Pagal tarptautinius standartus mažiau tikėtina, kad aptariamos ligos bus perduotos per kraujo produktus, o ne per gyvus gyvūnus. Todėl derėtų šią sąlygą išbraukti iš atitinkamų reikalavimų.
            
         
               (6)
            
            
               Reglamento (EB) Nr. 1774/2002 XI priedo VI dalies A punkte pateikti trečiųjų šalių, iš kurių valstybės narės gali leisti importuoti techniniams tikslams skirtus kraujo produktus, sąrašai. Šiuo metu šie sąrašai apsiriboja šalimis, iš kurių leidžiama importuoti žmonėms vartoti skirtą atitinkamų rūšių visų kategorijų šviežią mėsą.
            
         
               (7)
            
            
               Kadangi pagal galiojančius reikalavimus leidžiama apdoroti kraujo produktus, šie sąrašai turi būti papildyti įtraukiant šalis, kurioms nėra leidžiama eksportuoti atitinkamų rūšių šviežią mėsą į Bendriją, bet kurios gali laikytis apdorojimui nustatytų reikalavimų. Tačiau, siekiant aiškumo, turi būti nustatyti atskiri apdorotų ir neapdorotų kraujo produktų sveikatos sertifikatai.
            
         
               (8)
            
            
               Reikėtų atnaujinti naminių paukščių ir kitų paukščių rūšių kraujo produktų importo reikalavimus remiantis tarptautiniais standartais, nustatytais Pasaulio gyvūnų sveikatos organizacijos Sausumos gyvūnų sveikatos kodekse (OIE).
            
         
               (9)
            
            
               Todėl Reglamento (EB) Nr. 1774/2002 VIII, X ir XI priedus reikia atitinkamai iš dalies pakeisti.
            
         
               (10)
            
            
               Turi būti nustatytas pereinamasis laikotarpis nuo šio reglamento įsigaliojimo dienos tam, kad suinteresuotosios šalys turėtų pakankamai laiko prisitaikyti prie naujų taisyklių ir kad būtų sudaryta galimybė ir toliau importuoti į Bendriją kraujo produktus, kurie šiuo metu patenka į Reglamento (EB) Nr. 1774/2002 taikymo sritį.
            
         
               (11)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1774/2002 VIII, X ir XI priedai iš dalies keičiami pagal šio reglamento priedą.
   2 straipsnis
   Kraujo produktų siuntos su sveikatos sertifikatais, užpildytais ir pasirašytais pagal Reglamento (EB) Nr. 1774/2002, taikomo iki įsigaliojant šiam reglamentui, nuostatas, leidžiamos importuoti į Bendriją vėliausiai iki 2008 m. gruodžio 12 d.
   Tokios siuntos taip pat būtų priimamos vėliausiai iki 2009 m. vasario 12 d., jei ją lydintys sveikatos sertifikatai buvo užpildyti ir pasirašyti vėliausiai iki 2008 m. gruodžio 12 d.
   3 straipsnis
   Šis reglamentas įsigalioja ir taikomas trečią dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. birželio 11 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 273, 2002 10 10, p. 1. Reglamentas su paskutiniais pakeitimais, padarytais Komisijos reglamentu (EB) Nr. 437/2008 (OL L 132, 2008 5 22, p. 7).
   
      (2)  OL L 125, 1996 5 23, p. 3. Direktyva su pakeitimais, padarytais Europos Parlamento ir Tarybos direktyva 2003/74/EB (OL L 262, 2003 10 14, p. 17).
   
      PRIEDAS
      Reglamento (EB) Nr. 1774/2002 priedai iš dalies keičiami taip:
      
                  1)
               
               
                  VIII priedo IV skyrius pakeičiamas taip:
                  „IV   SKYRIUS
                  Reikalavimai, taikomi kraujui ir kraujo produktams, išskyrus arklinių, skirtiems techniniams produktams gaminti
                  A.   Importavimas
                  
                              1.
                           
                           
                              Kraujo importui taikomi XI skyriuje nustatyti reikalavimai.
                           
                        
                              2.
                           
                           
                              Valstybės narės privalo leisti importuoti kraujo produktus techniniams produktams gaminti, įskaitant medžiagas iš gyvūnų, kuriems buvo naudojamos Direktyvoje 96/22/EB draudžiamos medžiagos, jei jie:
                              
                                          a)
                                       
                                       
                                          vežami iš trečiųjų šalių, esančių atitinkamai taikomo XI priedo VI dalies A dalies sąraše;
                                       
                                    
                                          b)
                                       
                                       
                                          vežami iš techninės įmonės, kuri atitinka šiame reglamente nustatytas specialias sąlygas, arba iš surinkusiosios įmonės;
                                       
                                    
                                          c)
                                       
                                       
                                          turi sveikatos sertifikatą, kuris atitinka atitinkamai X priedo 4 skyriaus C dalyje arba 4 skyriaus D dalyje nustatytą pavyzdį.
                                       
                                    
                        
                              3.
                           
                           
                              Kraujas, iš kurio gaminami techninių produktų gamybai naudojami kraujo produktai, turi būti surinktas:
                              
                                          a)
                                       
                                       
                                          pagal Bendrijos teisės aktus patvirtintose skerdyklose;
                                       
                                    
                                          b)
                                       
                                       
                                          skerdyklose, kurias patvirtina ir prižiūri trečiosios šalies kompetentinga institucija, arba
                                       
                                    
                                          c)
                                       
                                       
                                          iš gyvų gyvūnų įmonėse, kurias patvirtina ir prižiūri trečiosios šalies kompetentinga institucija.
                                       
                                    
                        
                              4.
                           
                           
                              Techninių produktų gamybai skirti kraujo produktai, kurie pagaminti iš taxa Artiodactyla, Perissodactyla ir Proboscidea, įskaitant mišrūnus, priklausančių gyvūnų, turi atitikti a arba b punkte nustatytas sąlygas:
                              
                                          a)
                                       
                                       
                                          produktai buvo apdoroti vienu iš toliau nurodytų būdų, garantuojančiu b punkte nurodytų ligų sukėlėjų sunaikinimą:
                                          
                                                      i)
                                                   
                                                   
                                                      apdoroti termiškai 65 °C temperatūroje mažiausiai tris valandas, o po to atliktas veiksmingumo tikrinimas;
                                                   
                                                
                                                      ii)
                                                   
                                                   
                                                      švitinti 25 kGy gama spinduliais, o po to atliktas veiksmingumo tikrinimas;
                                                   
                                                
                                                      iii)
                                                   
                                                   
                                                      mažiausiai 80 °C temperatūroje kaitinama visa jų masė, o po to atliktas veiksmingumo tikrinimas;
                                                   
                                                
                                                      iv)
                                                   
                                                   
                                                      gyvūnų, išskyrus Suidae ir Tayassuidae, atveju: per dvi valandas pH pakeičiamas į pH 5, o po to atliktas veiksmingumo tikrinimas;
                                                   
                                                
                                    
                                          b)
                                       
                                       
                                          kraujo produktų, kurie nebuvo apdoroti pagal a punktą, atveju produktai yra kilę iš šalies ar regiono, kuriame:
                                          
                                                      i)
                                                   
                                                   
                                                      12 mėnesių nebuvo užregistruotas galvijų maras, mažųjų atrajotojų maras ir Rifto slėnio karštligė ir kuriame mažiausiai 12 mėnesių nebuvo skiepijama nuo šių ligų;
                                                   
                                                
                                                      ii)
                                                   
                                                   
                                                      12 mėnesių nebuvo užregistruota snukio ir nagų liga ir kuriame mažiausiai 12 mėnesių nebuvo skiepijama nuo šios ligos; arba
                                                      12 mėnesių nebuvo užregistruota snukio ir nagų liga ir kuriame mažiausiai 12 mėnesių naminiams atrajotojams yra oficialiai taikomos ir kontroliuojamos skiepijimo nuo snukio ir nagų ligos programos; šiuo atveju atlikus Direktyvoje 97/78/EB nustatytą sienos patikrinimą ir laikantis tos direktyvos 8 straipsnio 4 dalyje nustatytų sąlygų produktai turi būti tiesiogiai vežami į paskirties techninę įmonę ir turi būti imamasi visų atsargumo priemonių, įskaitant saugų atliekų, nepanaudotų ar perteklinių medžiagų šalinimą, siekiant išvengti ligų perdavimo gyvūnams ar žmonėms pavojaus.
                                                   
                                                Be to, kas nurodyta i ir ii punktuose, kitų nei Suidae ir Tayassuidae gyvūnų atveju turi būti laikomasi vienos iš šių sąlygų:
                                          
                                                      —
                                                   
                                                   
                                                      kilmės šalyje ar regione 12 mėnesių nebuvo užregistruotas nė vienas vezikulinio stomatito ir mėlynojo liežuvio viruso (įskaitant gyvūnų, kuriems nustatyta teigiama serologinė reakcija, buvimą) atvejis, o šioms ligoms neatsparių rūšių gyvūnai mažiausiai 12 mėnesių nebuvo skiepijami nuo šių ligų;
                                                   
                                                
                                                      —
                                                   
                                                   
                                                      atlikus Direktyvoje 97/78/EB nustatytą sienos patikrinimą ir laikantis tos direktyvos 8 straipsnio 4 dalyje nustatytų sąlygų produktai turi būti tiesiogiai vežami į paskirties techninę įmonę ir turi būti imamasi visų atsargumo priemonių, įskaitant saugų atliekų, nepanaudotų ar perteklinių medžiagų šalinimą, siekiant išvengti ligų perdavimo gyvūnams ar žmonėms pavojaus.
                                                   
                                                Be to, kas nustatyta i ir ii punktuose, Suidae ir Tayassuidae atveju, kilmės šalyje ar regione mažiausiai 12 mėnesių nebuvo užregistruotas kiaulių vezikulinės ligos, klasikinio kiaulių maro ir afrikinio kiaulių maro atvejis; mažiausiai 12 mėnesių nebuvo skiepijama nuo šių ligų ir laikomasi vienos iš šių sąlygų:
                                          
                                                      —
                                                   
                                                   
                                                      kilmės šalyje ar regione 12 mėnesių nebuvo užregistruotas nė vienas vezikulinio stomatito (įskaitant gyvūnų, kuriems nustatyta teigiama serologinė reakcija, buvimą) atvejis, o jam neatsparių rūšių gyvūnai mažiausiai 12 mėnesių nebuvo skiepijami nuo šios ligos;
                                                   
                                                
                                                      —
                                                   
                                                   
                                                      atlikus Direktyvoje 97/78/EB nustatytą sienos patikrinimą ir laikantis tos direktyvos 8 straipsnio 4 dalyje nustatytų sąlygų produktai turi būti tiesiogiai vežami į paskirties techninę įmonę ir turi būti imamasi visų atsargumo priemonių, įskaitant saugų atliekų, nepanaudotų ar perteklinių medžiagų šalinimą, siekiant išvengti ligų perdavimo gyvūnams ar žmonėms pavojaus.
                                                   
                                                
                                    
                        
                              5.
                           
                           
                              Techninių produktų gamybai skirti kraujo produktai, pagaminti iš naminių paukščių ir kitų rūšių paukščių, turi atitikti a arba b punkte nustatytas sąlygas:
                              
                                          a)
                                       
                                       
                                          produktai buvo apdoroti vienu iš toliau nurodytų būdų, garantuojančiu b punkte nurodytų ligų sukėlėjų sunaikinimą:
                                          
                                                      i)
                                                   
                                                   
                                                      apdoroti 65 °C temperatūra mažiausiai tris valandas, o po to atliktas veiksmingumo tikrinimas;
                                                   
                                                
                                                      ii)
                                                   
                                                   
                                                      švitinti 25 kGy gama spinduliais, o po to atliktas veiksmingumo tikrinimas;
                                                   
                                                
                                                      iii)
                                                   
                                                   
                                                      mažiausiai 70 °C temperatūroje kaitinta visa jų masė, o po teatliktas veiksmingumo tikrinimas;
                                                   
                                                
                                    
                                          b)
                                       
                                       
                                          kraujo produktų, kurie nebuvo apdoroti pagal a punktą, atveju produktai yra kilę iš šalies ar regiono, kuriame:
                                          
                                                      i)
                                                   
                                                   
                                                      nebuvo užregistruota Niukaslio liga ir labai patogeniškas paukščių gripas, kaip apibrėžta Pasaulio gyvūnų sveikatos organizacijos Sausumos gyvūnų sveikatos kodekse;
                                                   
                                                
                                                      ii)
                                                   
                                                   
                                                      per paskutinius 12 mėnesių nebuvo skiepijama nuo paukščių gripo;
                                                   
                                                
                                                      iii)
                                                   
                                                   
                                                      naminiai paukščiai ar kitos paukščių rūšys, iš kurių gaminami produktai, nebuvo skiepijami nuo Niukaslio ligos naudojant skiepus, pagamintus iš Niukaslio ligos turėtojo štamo, kurio patogeniškumas didesnis nei lentogeninio viruso štamas.“
                                                   
                                                
                                    
                        
            
                  2)
               
               
                  X priedas keičiamas taip:
                  
                              a)
                           
                           
                              4 skyriaus C dalis keičiama taip:
                              „4   SKYRIUS C dalis
                              
                                 
                              
                                 
                              
                                 
                           
                        
                              b)
                           
                           
                              Pridedama ši 4 skyriaus D dalis:
                              „4   SKYRIUS D dalis
                              
                                 
                              
                                 
                              
                                 
                           
                        
            
                  3)
               
               
                  XI priedo VI dalies A dalis pakeičiama taip:
                  
                              „A.
                           
                           
                              Kraujo produktai:
                              
                                          1.
                                       
                                       
                                          Neapdoroti kanopinių kraujo produktai:
                                          Trečiosios šalys arba trečiųjų šalių sritys, nurodytos Sprendimo 79/542/EEB II priedo 1 dalyje, iš kurių leidžiama importuoti bet kurių naminių kanopinių rūšių gyvūnų šviežią mėsą, bet tik tos dalies 7 ir 8 skiltyse nurodytu laikotarpiu,
                                          Japonija.
                                       
                                    
                                          2.
                                       
                                       
                                          Naminių paukščių ir kitų paukščių rūšių neapdoroti kraujo produktai:
                                          Trečiosios šalys arba trečiųjų šalių sritys, išvardytos Sprendimo 2006/696/EB II priedo 1 dalyje
                                          Japonija.
                                       
                                    
                                          3.
                                       
                                       
                                          Neapdoroti kitų gyvūnų kraujo produktai:
                                          Trečiosios šalys, išvardytos Sprendimo 79/542/EEB II priedo 1 dalyje, Komisijos sprendimo 2006/696/EB II priedo 1 dalyje arba Komisijos sprendimo 2000/585/EB I priede
                                          Japonija.
                                       
                                    
                                          4.
                                       
                                       
                                          Bet kokių rūšių apdoroti kraujo produktai:
                                          Trečiosios šalys, išvardytos Sprendimo 79/542/EEB II priedo 1 dalyje, Sprendimo 2006/696/EB II priedo 1 dalyje arba Sprendimo 2000/585/EB I priede
                                          Japonija.“